stanford-oval/wikipedia huggingface dataset:
קובי וייט
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | שיקגו | 65 | 1 | 25.8 | 0.394 | 0.354 | 0.791 | 3.5 | 2.7 | 0.8 | 0.1 | 13.2 |
| 2020/2021 | שיקגו | 69 | 54 | 31.2 | 0.416 | 0.359 | 0.901 | 4.1 | 4.8 | 0.6 | 0.2 | 15.1 |
| 2021/2022 | שיקגו | 61 | 17 | 27.5 | 0.433 | 0.385 | 0.857 | 3.0 | 2.9 | 0.5 | 0.2 | 12.7 |
| 2022/2023 | שיקגו | 74 | 2 | 23.4 | 0.443 | 0.372 | 0.871 | 2.9 | 2.8 | 0.7 | 0.1 | 9.7 |
| קריירה |  | 269 | 74 | 26.9 | 0.419 | 0.367 | 0.854 | 3.4 | 3.3 | 0.6 | 0.1 | 12.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | שיקגו | 5 | 0 | 19.6 | 0.333 | 0.276 | 0.800 | 3.4 | 1.8 | 0.2 | 0.0 | 8.4 |
| קריירה |  | 5 | 0 | 19.6 | 0.333 | 0.276 | 0.800 | 3.4 | 1.8 | 0.2 | 0.0 | 8.4 |
הערות שוליים

↑  וייט נבחר ל"מר כדורסל" של קרוליינה הצפונית, באתר charlotteobserver.com,‏ 3 באפריל 2018
↑  וייט נבחר לחמישיית טורניר אליפות האמריקות, באתר אוניברסיטת קרוליינה הצפונית, 17 ביוני 2018
↑  פרופיל, באתר USA Basketball
↑  סטטיסטיקות המכללות של וייט, באתר sports-reference.com
↑  רשימת הנבחרים בדראפט 2019, באתר basketball-reference.com
צופן שחלוף

בקריפטוגרפיה צופן שִׁחְלוּף (באנגלית: Transposition cipher) הוא שיטת הצפנה בה תווי הטקסט מעורבבים בהתאם לכללים מוסכמים כלשהם. מבחינה פורמלית הטקסט המוצפן הוא תמורה מתמטית של התווים המקוריים. התמורה ההופכית משמשת לפענוח.
צופן שחלוף כפול

במלחמת העולם הראשונה נהגו הגרמנים להשתמש בגרסה כפולת שורות של הצופן[דרושה הבהרה] אך שיטה זו פוצחה בקלות על ידי הצרפתים ודבר הפיצוח התפרסם באופן פומבי. במהלך מלחמת העולם השנייה נעשה שימוש בגרסה שונה של צופן שחלוף כפול על ידי המחתרת ההולנדית, המאקי הצרפתית, מנהלת המבצעים המיוחדים הבריטית, המשרד לשירותים אסטרטגיים האמריקאי כמו גם הכוחות הנאצים. גרסה זו נחשבה לגרסת ההצפנה הבטוחה ביותר שניתן להצפין ידנית בתנאי שדה עד פיתוחה של VIC cipher.
קרפאז

| --- | --- |

 נתונים גאוגרפיים
 מיקום:  הים התיכון 
 קואורדינטות:  35°31′40″N 34°16′38″E﻿ / ﻿35.527756°N 34.277344°E﻿ / 35.527756; 34.277344
 שטח:  898 קילומטר רבוע
 נתונים מדיניים
 מדינה:  הרפובליקה הטורקית של צפון קפריסין, קפריסין 
 אזור זמן:  זמן מזרח אירופה
  (למפת קפריסין מוגדלת) ניקוסיה לימסול לרנקה לפקושה פמגוסטה פאפוס קירניה הים התיכוןקרפאז(למפת קפריסין רגילה) ניקוסיה לימסול לרנקה לפקושה פמגוסטה פאפוס קירניה הים התיכוןקרפאז
 
חצי האי קרפאז השלוח כאצבע מקפריסין
מראה לכיוון דרום-מערב, לאורך חופו הדרומי של חצי האי
קרפאז או קירפאשה (ביוונית Καρπασία - "קרפסיה", בטורקית Karpaz או Kırpaşa) הוא חצי אי ארוך וצר בצפון-מזרחו של האי קפריסין, השוכן בתחומה של קפריסין הצפונית. חצי האי שלוח מקפריסין לכיוון צפון-מזרח, לעבר מפרץ איסכנדרון שבטורקיה, והוא משווה לקפריסין את צורתה האופיינית המזכירה אגרוף השולח אצבע מורה. אורכו של חצי האי הוא כ-80 ק"מ ורוחבו המרבי הוא 15 ק"מ. רכס הרי קירניה נכנס אליו ממערב והופך בתחומו לגבעי. חצי האי מסתיים בכף זאפר (Zafer Burnu - "כף הניצחון")/כף אפוסטולוס אנדראס (Ακρωτήριο Αποστόλου Ανδρέα - "כף השליח אנדראס"), וסמוך לו שוכנים מספר איים קטנים בלתי-נושבים. מפרץ מאוסה/מפרץ אמוכוסטוס (Mağusa Körfezi/Κόλπος της Αμμόχωστου) שוכן מדרום לו.
אופיו של חצי האי הוא חקלאי והיישוב הגדול ביותר השוכן בתחומו הוא דירקרפאז/ריזוקרפאסו (Dipkarpaz/Ριζοκάρπασο) ובו כ-6,000 תושבים.
קונצ'ה-זספה

| --- | --- |

 מידע
 עיר:  קייב
 קואורדינטות:  50°18′07″N 30°34′24″E﻿ / ﻿50.301838°N 30.573404°E﻿ / 50.301838; 30.573404
  (למפת קייב מוגדלת) קונצ'ה-זספה(למפת קייב רגילה) קונצ'ה-זספה
 
קונצ'ה-זספה (באוקראינית: Конча-Заспа) הוא שם של אזור היסטורי הממוקם בפאתיה הדרומיים של רובע הולוסייב בקייב.
קונצ'ה-זספה מורכב כמעט כולו מיער אורנים ציורי עם גישה לגדת הדנייפר, שנחצה על ידי דרכים קטנות המפרידות בין הבניינים.
מאז התקופה הסובייטית התגוררו בכפר מנהיגי המפלגה של הרפובליקה הסובייטית הסוציאליסטית האוקראינית, שבנו כאן אחוזות.
כיום, קונצ'ה-זספה מאוכלסת בעיקר על ידי נציגי האליטה העסקית, התקשורתית והפוליטית.
עד שנת 2008 זו הייתה הקרקע היקרה ביותר בשטח אוקראינה, מחיר חלק מהמגרשים הגיע ל-80 אלף דולר למאה מ"ר, ומחירן של אחוזות גמורות היה מיליון דולר ויותר. כמו כן בקונצ'ה-זספה ישנם מספר פנסיונים, בתי הבראה, מרכזי בילוי ומחנות ילדים, ציבוריים ופרטיים כאחד.
הערות שוליים

↑  Дома президентов Украины: шик, роскошь и фруктовые сады, politics.segodnya.ua (ברוסית)
↑  Конча-Заспа: село главных богачей страны, lifestyle.segodnya.ua (ברוסית)
ערך זה הוא קצרמרבנושא גאוגרפיה של אוקראינה. אתם מוזמנים לתרום לוויקיפדיה ו.
קלוד צ'ארלס בלוך

| --- | --- |

 לידה:  12 ביולי 1878 וודברי, קנטקי, ארצות הברית
 פטירה:  4 באוקטובר 1967 (בגיל 89) וושינגטון די. סי., ארצות הברית
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  מכללת המלחמה של הצי  האקדמיה הימית של ארצות הברית 
 השתייכות:  צי ארצות הברית
 תקופת הפעילות:  1895–1945 (כ־50 שנה)
 דרגה:   אדמירל (4 כוכבים)
 תפקידים בשירות
 מפקד שייטת הסיירות  פרקליט ראשי של הצי  מפקד צי אוניות המערכה  מפקד צי ארצות הברית  מפקד הפיקוד ה-14 של הצי
 פעולות ומבצעים
 מלחמת ארצות הברית–ספרד מרד הבוקסרים המהפכה המקסיקנית מלחמת העולם הראשונה מלחמת העולם השנייה
 עיטורים
   צלב הצי  לגיון ההצטיינות
 
קלוד צ'ארלס בלוך (באנגלית: Claude Charles Bloch; ‏12 ביולי 1878 – 4 באוקטובר 1967) היה אדמירל בצי ארצות הברית ומפקד הפיקוד ה-14 של הצי בפרל הארבור בתקופת מלחמת העולם השנייה. הקצין היהודי הבכיר ביותר בכוחות המזוינים של ארצות הברית בעת המלחמה. על פועלו כמפקד נושאת הגייסות במלחמת העולם הראשונה עוטר בצלב הצי.
קורות חיים

בלוך נולד בוודברי שבקנטקי, בן למשפחה יהודית שהיגרה לארצות הברית מבוהמיה. ב-1895 החל ללמוד באקדמיה הימית של ארצות הברית, ב-1898, במהלך שירותו כצוער באקדמיה השתתף כימאי באוניית המערכה איווה, בקרב מפרץ סנטיאגו דה קובה שהתרחש במהלך מלחמת ארצות הברית–ספרד. ב-1900 נטל חלק בכוח החילוץ האמריקאי שנשלח לחילוץ הדיפלומטים הזרים מסין בעקבות מרד הבוקסרים. בשנים 1907 עד 1909 שירת כראש לשכתו של מפקד צי האוקיינוס השקט. בשנים 1911 עד 1913 שירת כקצין חימוש בספינת המערכה "דלאוור". ב-1914 נטל חלק בכוח האמריקאי שכבש את העיר וראקרוס במקסיקו במהלך המהפכה המקסיקנית.
בתקופת מלחמת העולם הראשונה שירת כקצין ניווט של אוניית המערכה "אריזונה". ב-1918 קודם לדרגת קפטן ומונה לקברניט נושאת הגייסות "פלטסבורג" שתחת פיקודו ערכה ארבעה סבבים להובלת כוחות חיל המשלוח של ארצות הברית לאירופה. על פועלו במלחמה עוטר בעיטור צלב הצי.
בשנים 1918 עד 1921 שירת כעוזר קצין חימוש ראשי של הצי וב-1923 קודם לדרגת ריר-אדמירל ומונה לקצין החימוש הראשי. בשנים 1927 עד 1929 פיקד על אוניית המערכה מסדרת טנסי, "קליפורניה". ב-1929 סיים לימודים בקולג' ללוחמה ימית של הצי. בשנים 1932 עד 1934 פיקד על שייטת הסיירות ולאחר מכן שימש כפרקליט הראשי של הצי עד 1936 וכמפקד שייטת אוניות המערכה השנייה עד ינואר 1937. ב-1937 מונה למפקד צי אוניות המערכה.
ב-1938 מונה למפקד צי ארצות הברית (United States Fleet) ומפקד צי האוקיינוס השקט. באפריל 1940 מונה למפקד הפיקוד ה-14 של הצי שמפקדתו שכנה בפרל הארבור. בתקופת שירותו הועברה מפקדת צי האוקיינוס השקט מסן דייגו לפרל הארבור. בלוך ביקש לחזק את ההגנה על הוואי ונמל פרל הארבור אך נתקל בהתנגדות מצד האדמירל האזבנד קימל מפקד צי האוקיינוס השקט וממפקדי הצי הבכירים. לאחר המתקפה על פרל הארבור הודח קימל ובלוך נותר בתפקידו לאחר ששמו טוהר בידי ועדת החקירה של הקונגרס לאירועי המתקפה. הוא פעל לשקם את הנמל כבסיס לפעילות עתידית של הצי ובאפריל 1942 פרש מהשירות. עוד באותו שנה נקרא לחזור לצי ומונה ליושב ראש ועדת הצי לתגמול התעשייה הצבאית הימית וקודם לדרגת אדמירל (גנרל ארבע כוכבים יהודי הראשון. לאחר מספר שנים בן מוריל היה אדמירל יהודי נוסף). ב-1945 סיים את שירותו הצבאי.
בלוך נישא לאוגוסטה קנט ב-1903 ולזוג נולדה בת אחת. הוא נפטר ב-1967 והובא למנוחות בבית הקברות הלאומי ארלינגטון.
הערות שוליים

↑  קלוד צ'ארלס בלוך באתר ספריית הקונגרס
| --- | --- |
בקרת זהויות :  NLI: 987012427031505171  LCCN: n96006773  NARA: 10575832  SNAC: w6865561  VIAF: 43560992   WorldCat (עם VIAF): 43560992
קונצ'ה

| --- | --- |

 
 מאכלים
 סוג:  תה ירוק 
 מוצא:  יפן 
 
קוֹנָצָ'ה (ביפנית: 粉茶, "תה אבקה") הוא סוג של תה ירוק, המיוצר ביפן. התה מורכב מאבקה ושברי עלים שנותרו לאחר מיונם של עלי תה מהסוגים סנצ'ה או גיוקורו.
קונצ'ה הוא זול יותר מאשר סנצ'ה ומוגש לעיתים קרובות במסעדות סושי, שם הוא נקרא אָָגָרי. מכיוון שהוא מורכב מחלקיקים קטנים יותר מסנצ'ה, הוא נחלט מהר יותר וצבע התה כהה יותר. טמפרטורת המים להכנתו צריכה להיות, בהתאם לסוג, 60°C-80°C.
מכיוון שאבקה ופסולת מהווים כ-10% מהתה שנקטף, קונצ'ה נמכר בכמויות קטנות. הוא נמכר תחת שמות שונים, למשל, חברת אִיפּוֹדֹו מקיוטו מכנה את הקונצ'ה שלה "האנָקוֹ" (אבק פרחים), וקונצ'ה העשוי מאבקת גיוקורו קרוי לעיתים גיוקורו-קוֹ.
הערות שוליים

1 2 3  "This Month's Tea - Konacha". Japanese Green tea Hibiki-an (באנגלית). נבדק ב-2021-01-27.
1 2 3  George L. van Driem (2019). The Tale of Tea: A Comprehensive History of Tea from Prehistoric Times to the Present Day (באנגלית). Leiden: Brill. p. 219.
↑  Mary Lou Heiss; Robert J. Heiss (2011). The Story of Tea: A Cultural History and Drinking Guide (באנגלית). Potter/Ten Speed/Harmony/Rodale.
קונצ'יטה מרטינס

אינמקולדה קונספסיון מרטינס ברנאט ידועה כקונצ'יטה מרטינס (בספרדית: Inmaculada Concepción Martínez Bernat, ידועה כ-Conchita Martínez; נולדה ב-16 באפריל 1972, במונסון) היא טניסאית מקצועית מספרד בעבר. דורגה במקום השני בעולם בדירוג ה-WTA ב-30 באוקטובר 1995, בעלת 3 מדליות אולימפיות (2 כסף ו-1 ארד) כולן בטורניר לזוגות נשים ומאמנת טניס.
מרטינס זכתה ב-51 טורנירים, 35 ביחידות ו-15 בזוגות נשים.
הישג השיא של מרטינס היה זכייתה באליפות וימבלדון, הטורניר היוקרתי ביותר בטניס בשנת 1994 לאחר ניצחון על מרטינה נברטילובה מארצות הברית ב-3 מערכות (6–4, 3–6, 6–3) ובכך הייתה לטניסאית אישה הספרדייה היחידה עד כה (2013) שזכתה בטורניר זה. נוסף לכך, היא הגיעה למשחקי הגמר באליפות אוסטרליה הפתוחה (1998) שבו הפסידה למרטינה הינגיס משווייץ (1 בעולם) בשתי מערכות (3–6, 3–6) ולאליפות צרפת הפתוחה (2000) שבו הפסידה למארי פירס מצרפת בשתי מערכות (2–6, 5–7)
גביע הפדרציה

בשנת 1989 הגיעה מרטינס לשלב הגמר, ביחד עם ארנצ'ה סנצ'ס ויקאריו ונבחרת ספרד בטניס נשים, במסגרת גביע הפדרציה, אך הן הפסידו לנבחרת ארצות הברית בטניס נשים (כריס אוורט, מרטינה נברטילובה, זינה גריסון ופם שרייבר) 3-0 . שנתיים לאחר מכן, בשנת 1991, היא סייעה לנבחרת ספרד בטניס נשים לזכות לראשונה בגביע הפדרציה ביחד עם סנצ'ס ויקאריו לאחר ניצחון 1-2 על נבחרת ארצות הברית (ג'ניפר קפריאטי, מרי ג'ו פרננדז, ג'יג'י פרננדז וגריסון) ואחר כך גם בשנים 1993, 1994, 1995 ו-1998.
קרוקט ג'ונסון

| --- | --- |
אין תמונה חופשית
 לידה:  20 באוקטובר 1906 ניו יורק
 פטירה:  11 ביולי 1975 (בגיל 68) קונטיקט, ארצות הברית 
 שם לידה:  דייוויד ג'ונסון ליסק
 מדינה:  ארצות הברית 
 לאום:  אמריקאי
 שם עט:  Leisk, David Johnson 
 עיסוק:  קריקטוריסט ומאייר ספר ילדים
 מקום לימודים:  קופר יוניון, תיכון ניוטון 
 שפות היצירה:  אנגלית
 זרם ספרותי:  ספרי ילדים
 יצירות בולטות:  אהרון והעיפרון הסגול
 פרסים והוקרה:  Kiddo Leespluim (2001) 
 
קְרוֹקֶט ג'ונסון (באנגלית: Crockett Johnson) היה שם העט של הקריקטוריסט ומאייר ספרי הילדים האמריקאי דייוויד ג'ונסון ליסק (David Johnson Leisk;‏ 20 באוקטובר 1906 – 11 ביולי 1975).
נודע בעיקר בספרו "אהרן והעיפרון הסגול", שהיה הראשון בסדרת הספרים על "הארולד" (Harold). בנוסף התפרסם בסדרת הקריקטורות "ברנבי".
ביוגרפיה

נולד בניו יורק וגדל בקווינס. למד אמנויות בקופר יוניון (Cooper Union) ב-1924 ובאוניברסיטת ניו יורק ב-1925. 
את הבחירה בשם העט הסביר כך: ”קרוקט היה שם החיבה שלי בילדותי. שמי האמיתי דיוויד ג'ונסון ליסק. "ליסק" היה קשה מדי להגות – אז – עכשיו אני קרוקט ג'ונסון!”
ג'ונסון שיתף פעולה עם אשתו, רות קראוס, בארבעה ספרי הילדים: The Carrot Seed (עובד לעברית בידי חנה הורן כ"זרע של צנונית"), How to Make an Earthquake, Is This You?, ו-The Happy Egg.
ספריו "אהרן והעיפרון הסגול", "האגדה של אהרן" (Harold's Fairy Tale) ו"תמונה בחדר של אהרן" (A Picture for Harold's Room) עובדו להנפשה על ידי ג'ין דייץ'.
ג'ונסון נפטר מסרטן הריאה ב-1975.
מיצירותיו

"אהרן והעיפרון הסגול". עברית: רנה שני, 1970, הוצאת מודן. (Harold and the Purple Crayon 1955)
"זרע של גזר" (עם רות קראוס). עברית: יהודה אטלס, 2008. (The Carrot Seed 1945)
"זרע של צנונית". עברית: חנה הורן, 1973, הוצאת יסוד.
"תמונה לחדר של אהרן". עברית: עדנה צחור, 1983, הוצאת עם עובד. (A Picture for Harold's Room 1960)
"הקרקס של אהרן". עברית: שולה מודן, 1994, הוצאת מודן. (Harold's Circus 1959)
"התמונה של אהרן". עברית: שולה מודן, 1994, הוצאת מודן. (A Picture for Harold's Room 1960)
"האריה של אלן". עברית: מאירה פירון, 2016, הוצאת טל-מאי - ידיעות ספרים. (Ellen's Lion: Twelve Stories 1959)
Barnaby (1943)
Barnaby and Mr. O'Malley (1944)
Is This You? (1955), co-written with Ruth Krauss
Barkis: Some precise and some speculative interpretations of the meaning of a dog's bark at certain times and in certain (illustrated) circumstances (1956)
Harold's Fairy Tale (Further Adventures of with the Purple Crayon) (1956)
Harold's Trip to the Sky (1957)
Terrible, Terrifying Toby (1957)
Time for Spring (1957)
Bernadine Cook, The Little Fish That Got Away (1957)
Harold at the North Pole (1958)
The Blue Ribbon Puppies (1958)
The Frowning Prince (1959)
Will Spring Be Early? or Will Spring Be Late? (1959)
Harold's ABC (1963)
The Lion's Own Story: Eight New Stories about Ellen's Lion (1963)
We Wonder What Will Walter Be? When He Grows Up (1964)
Castles in the Sand (1965), illus. by Betty Fraser
The Emperor's Gifts (1965)
Barnaby #1: Wanted, A Fairy Godfather (1985)
Barnaby #2: Mr. O'Malley and the Haunted House (1985)
Barnaby #3: Jackeen J. O'Malley for Congress (1986)
Barnaby #4: Mr. O'Malley Goes for the Gold (1986)
Barnaby #5: Mr. O'Malley, Wizard of Wall Street (1986)
Barnaby #6: J.J. O'Malley Goes Hollywood (1986)
Magic Beach (2005), with an appreciation by מוריס סנדק and an Afterword by Philip Nel
הערות שוליים

↑  (Barnaby (comics))
1 2 3  Crockett Johnson Homepage: Biography of Crockett Johnson.
↑  (Ruth Krauss)
↑  (Gene Deitch)
↑  איציק פלג, זרע של פלגיאט, הזמן הירוק, 5 בספטמבר 2009
| --- | --- |
בקרת זהויות :  NLI: 987007298720105171  PLWABN: 9810600717005606  BIBSYS: 6055640  BnF: cb13610510h (data)  CiNii: DA05809949  GND: 118712780  ISNI: 0000 0000 8171 8612  LCCN: n50046899  NDL: 00686828  NLA: 35248503  NLG: 179178  NLK: KAC200002469  NTA: 071304630  SELIBR: 191882  SNAC: w68p6639  SUDOC: 055811795  ULAN: 500123859  VIAF: 104641041   WorldCat (עם VIAF): 104641041
קיושו

| --- | --- |

העיר נגסאקי
 מדינה:  יפן יפן
 ארכיפלג:  יפן יפן
 העיר הגדולה:  פוקואוקה
 על שם:  תשיעיה 
 שטח:  36,719 קמ"ר
  ‑ הנקודה הגבוהה:  1,791
 אוכלוסייה:  ‏
  ‑ בחבל:  13,020,723 (2015)
 קואורדינטות:  33°N 131°E﻿ / ﻿33°N 131°E﻿ / 33; 131 
 אזור זמן:  UTC +9
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
קיושו (ביפנית: 九州, מילולית: "תשעת המחוזות") הוא האי וחבל ארץ הדרומי ביותר בארכיפלג היפני, והאי השלישי בגודלו ביפן. מדרום אליו משתרכת רצועת האיים אוקינאווה.
גאוגרפיה

זהו אחד האיים הגעשיים ביותר ביפן. נמצא בו הר אסו (Mount Aso), הר הגעש בעל השטח הגדול ביותר בעולם, וכן הרי געש נוספים כמו הר סקורג'ימה, וכן מעיינות חמים, נחלים חמים וגייזרים.
בקיושו יש אתרי טבע מרהיבים נוספים, כמו קניון טאקאצ'יהו (Takachiho), קניון בזלת צר ותלול שבו זורם נהר גוקס שלמימיו צבע מרהיב.
במקום נופל גם מפל מינאניטוקאי (Minainotaki) מגובה 17 מטר אל הנהר שמתחת.
כמה מהערים המעניינות ביפן נמצאות בקיושו, המפורסמת שבהן היא נגסאקי, עליה הוטלה פצצת האטום ב-1945.
העיר הגדולה ביותר בקיושו היא פוקואוקה. עיר זו היא מרכז יצירתי מלא חיים הידוע בשל סגנון האדריכלות המודרני שלו.
בקצה הדרום-מערבי של האי נמצא חצי האי סצומה.
גאוגרפיה > פני השטח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה > פארקים לאומיים

| תמונה | שם | שטח (בקמ"ר) | מספר מבקרים | שנת הכרזה | מחוז |
| --- | --- | --- | --- | --- | --- |
|  | הפארק הלאומי אונזן-אמאקוסה 雲仙天草国立公園 | 282.79 | 6,490,000 | 1934 | קגושימה (מחוז) קגושימה קוממוטו (מחוז) קוממוטו נגסאקי (מחוז) נגסאקי |
|  | הפארק הלאומי קירישימה-יאקו 霧島錦江湾国立公園 | 548.33 | 11,100,000 | 1934 | קגושימה (מחוז) קגושימה מיאזקי (מחוז) מיאזקי |
|  | הפארק הלאומי אסו-קוג'ו 阿蘇くじゅう国立公園 | 726.78 | 22,190,000 | 1934 | קוממוטו (מחוז) קוממוטו אויטה (מחוז) אויטה |
|  | הפארק הלאומי סאקיקאי 西海国立公園 | 246.36 | 4,560,000 | 1955 | נגסאקי (מחוז) נגסאקי |
דמוגרפיה

אוכלוסיית קיושו במהלך שלהי המאה ה-19, המאה ה-20 וראשית המאה ה-21:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1980 | 12,965,049 | 1950 | 12,096,869 | 1920 | 8,158,520 | 1888 | 5,732,053 |
| 1990 | 13,295,859 | 1960 | 12,903,515 | 1930 | 9,068,967 | 1898 | 6,507,676 |
| 2000 | 13,445,561 | 1970 | 12,072,179 | 1940 | 9,936,690 | 1908 | 7,430,409 |
| 2010 | 13,203,965 |  |  |  |  |  |  |
דמוגרפיה > הערים הגדולות

לא מופיעים המיקומים של ערים במחוז אוקינאווה, אשר משויך לקיושו מבחינה מנהלית אך לא מבחינה גאוגרפית
| שם | בשפת המקור | אוכלוסייה (2016) | מחוז |
| --- | --- | --- | --- |
| פוקואוקה | 福岡市 | 1,542,229 | פוקואוקה (מחוז) פוקואוקה |
| קיטקיושו | 北九州市 | 961,045 | פוקואוקה (מחוז) פוקואוקה |
| קוממוטו | 熊本市 | 741,486 | קוממוטו (מחוז) קוממוטו |
| קגושימה | 鹿児島市 | 599,103 | קגושימה (מחוז) קגושימה |
| אויטה | 大分市 | 478,631 | אויטה (מחוז) אויטה |
| נגסאקי | 長崎市 | 432,146 | נגסאקי (מחוז) נגסאקי |
| מיאזקי | 宮崎市 | 399,996 | מיאזקי (מחוז) מיאזקי |
| נהה | 那覇市 | 322,171 | אוקינאווה (מחוז) אוקינאווה |
| קורומה | 久留米市 | 304,823 | פוקואוקה (מחוז) פוקואוקה |
| ססבו | 佐世保市 | 252,864 | נגסאקי (מחוז) נגסאקי |
| סאגה | 佐賀市 | 235,200 | סאגה (מחוז) סאגה |
| מיאקונוג'ו | 都城市 | 164,042 | מיאזקי (מחוז) מיאזקי |
| איסהאיה | 諫早市 | 138,060 | נגסאקי (מחוז) נגסאקי |
| אוקינאווה | 沖縄市 | 134,329 | אוקינאווה (מחוז) אוקינאווה |
| איאיזוקה | 飯塚市 | 129,099 | פוקואוקה (מחוז) פוקואוקה |
| יצושירו | 八代市 | 127,451 | קוממוטו (מחוז) קוממוטו |
| קירישימה | 霧島市 | 125,894 | קגושימה (מחוז) קגושימה |
פוקואוקה
קוממוטו
קגושימה
נגסאקי
אויטה
סאגה
חלוקה מנהלית

לא מופיע מיקומו של מחוז אוקינאווה, אשר משויך לקיושו מבחינה מנהלית אך לא מבחינה גאוגרפית
| דגל | מחוז | אוכלוסייה (2015) | שטח (בקמ"ר) | צפיפות (נפש לקמ"ר) | תמ"ג לנפש (באלפי ין, 2010) | בירה |
| --- | --- | --- | --- | --- | --- | --- |
|  | פוקואוקה 福岡県 | 5,102,871 | 4,971.01 | 1,026.53 | 2,776 | פוקואוקה |
|  | קוממוטו 熊本県 | 1,786,969 | 7,404.14 | 241.35 | 2,341 | קוממוטו |
|  | קגושימה 鹿児島県 | 1,648,752 | 9,132.42 | 180.54 | 2,396 | קגושימה |
|  | אוקינאווה 沖縄県 | 1,434,138 | 2,271.30 | 631.42 | 2,025 | נהה |
|  | נגסאקי 長崎県 | 1,377,780 | 4,105.47 | 335.60 | 2,297 | נגסאקי |
|  | אויטה 大分県 | 1,166,729 | 6,338.82 | 184.06 | 2,475 | אויטה |
|  | מיאזקי 宮崎県 | 1,104,377 | 7,735.99 | 142.76 | 2,211 | מיאזקי |
|  | סאגה 佐賀県 | 833,245 | 2,439.58 | 341.55 | 2,533 | סאגה |
| (אין) | קיושו 九州 | 13,020,723 | 36,719.00 | 354.60 | 2,476 | (אין) |
|  | יפן 日本国 | 123,588,993 | 377,915.00 | 327.03 | 2,877 | טוקיו |
הערות שוליים

1 2  {{{2}}}"Kyushu", Encyclopædia Britannica
↑  {{{2}}}"21 Mountains with prominence of 1,500m (4,921 ft.) or greater", JAPAN  ULTRA-PROMINENCES, PEAKLIST
1 2  {{{2}}}"2015 Population Census", Population Census, Statistics Bureau
↑  “国立公園の利用者数（公園、年次別） (PDF)”. 環境省. 2012年10月6日閲覧。
1 2 3 4 5 6 7  Census of Japan (as of October 1 for the years of 2010, 2000, 1990, 1980, 1970, 1960 and 1950)
1 2  Census of Ryūkyū (as of October 1, 1970, December 1, 1960 and December 1, 1950)
1 2 3  Census of Japan (as of October 1 for the years of 1940, 1930 and 1920)
↑  Imperial Japan Registered Household Tables (as of December 31 for the year of 1888)
↑  Imperial Japan Population Statistics (as of December 31, 1898)
↑  Imperial Japan Static Population Statistics (as of December 31 for the year of 1908)
↑  
מקור נתוני אוכלוסיית הערים בפוקואוקה: 人口移動調査 第１表 平成28年（2016）- 平成２８年１月１日現在;
מקור נתוני אוכלוסיית הערים בקוממוטו: 平成28年　熊本県の人口と世帯数 - 平成28年1月1日現在;
מקור נתוני אוכלוסיית הערים בקגושימה: 鹿児島県毎月推計人口（平成28年7月1日現在） - 市町村別人口;
מקור נתוני אוכלוסיית הערים באוקינאווה: 沖縄県推計人口データ一覧（Excel形式） - 2016年1月;
מקור נתוני אוכלוסיית הערים בנגסאקי: 異動人口集計表 -  平成28年1月1日 現在;
מקור נתוני אוכלוסיית הערים באויטה: 増加及び減少した主な市町村 （対前月）- 大分県の市町村別人口と世帯;
מקור נתוני אוכלוסיית הערים במיאזקי: 宮崎県の推計人口と世帯数（平成28年9月1日現在） - 今月の市町村別人口と世帯数;
מקור נתוני אוכלוסיית הערים בסאגה: 1 佐 賀 県 の 推 計 人 口（平成２８年４月１日現在） - 市町別世帯数及び人口 (平成２８年　４月　１日現在)
↑  "2015 Population Census", Population Census, Statistics Bureau
↑  平成 22 年度県民経済計算について - 図表 3 都道府県別１人当たり県民所得 - １人当たり 県民所得 （千円）
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
| --- | --- |
בקרת זהויות :  BnF: cb11961725m (data)  GND: 4073463-8  NKC: xx0120825  SUDOC: 027615162  VIAF: 246095633   WorldCat (עם VIAF): 246095633
קרוקוס סיטי הול

| --- | --- |

קרוקוס סיטי הול
 מידע כללי
 סוג:  אולם קונצרטים
 על שם:  מוסלים מגומאייב 
 כתובת:  הקילומטר ה-67 של כביש הטבעת של מוסקבה
 מיקום:  קרסנוגורסק
 מדינה:  רוסיה רוסיה
 בעלים:  Crocus Group
 מייסדים:  Aras Agalarov 
 הקמה ובנייה
 תקופת הבנייה:  ?–2009
 תאריך פתיחה רשמי:  25 באוקטובר 2009 
 תאריך פירוק:  22 במרץ 2024 
 עלות:  70 מיליון דולר
 סגנון אדריכלי:  אדריכלות הייטק 
 קואורדינטות:  55°49′33″N 37°23′25″E﻿ / ﻿55.82583°N 37.39019°E﻿ / 55.82583; 37.39019
 www.crocus-hall.ru
  (למפת מוסקבה מוגדלת) קרוקוס סיטי הול(למפת מוסקבה רגילה) קרוקוס סיטי הול he
 
קרוקוס סיטי הול (ברוסית: Крокус Сити холл) הוא אולם קונצרטים רב-שכבתי[דרושה הבהרה], הממוקם בקילומטר ה-67 של כביש הטבעת של מוסקבה בשטחו של מרכז העסקים קרוקוס סיטי בעיר קרסנוגורסק שברוסיה. האולם נפתח ב־25 באוקטובר 2009 על ידי היזם ארז אגאלרוב ונקרא על שמו של הזמר מוסלים מגומאייב.
הקיבולת המרבית של האולם היא 7,233 איש.
קונצרטים ומופעים

כמעט חמש שנים מאז הפתיחה, יותר מ -3.4 מיליון צופים השתתפו ביותר מ־700 אירועים. הקונצרט הראשון היה ערב לזכרו של מוסלים מגומאייב, בו השתתפו כמה עשרות כוכבי פופ רוסים.
במהלך עבודתו בקרוקוס סיטי הול, התקיימו קונצרטים של יותר ממאה אמנים מפורסמים מרוסיה וממדינות אחרות, כמו גם הופעות תיאטרליות, אירועי ספורט ומופעי ילדים.
כל שנתיים אי-זוגיות, מתקיימת תחרות קולית בינלאומית ע"ש מוסלים מגומייב בקרוקוס סיטי הול. מטרת התחרות היא להמשיך במסורות הביצועיות של התרבות המוזיקלית הביתית, קידום זמרים מוכשרים.
בין התאריכים 5 עד 9 בנובמבר 2013 התקיימה באולם קונצרטים זה תחרות היופי הבינלאומית מיס תבל 2013, שבשידורה צפו יותר ממיליארד צופים. בתוכנית השתתפו יפהפיות משמונים מדינות בעולם, את התואר והכתר היקר קיבלה גבריאלה איסלר בת ה-25 מוונצואלה. באירוע השתתפו המיליארדר דונלד טראמפ וסולן להקת אירוסמית' סטיבן טיילר, שעמד בראש חבר השופטים וביצע את הלהיט שלו "Dream On" מוקף על ידי משתתפות התחרות.
הפיגוע בקרוקוס סיטי הול

ב-22 במרץ 2024 התרחש פיגוע באולם, ובו נרצחו יותר מ-140 איש.
הערות שוליים

↑  https://78.ru/articles/2024-03-25/plyaski-na-kostyah-ili-dan-pamyati-volni-heita-vililis-na-agalarovih-izza-krokusa
↑  https://ria.ru/20131110/975770995.html
| --- | --- |
בקרת זהויות :  MusicBrainz: ee4170d1-aaf1-4e84-b1a7-29031499867f
צבי הירש תאומים (חרסקוב)

| --- | --- |
אין תמונה חופשית
 לידה:  1835 תקצ"ה גליציה
 פטירה:  1886 (בגיל 51 בערך) י"ט בסיוון תרמ"ו חרסקוב
 מדינה:  גליציה
 תחומי עיסוק:  רבה של חרסקוב
 תלמידיו:  הרב אברהם בנימין ברגמן
 חיבוריו:  שו"ת ארץ צבי
 בת זוג:  גיטל
 צאצאים:  ללא ילדים
 
הרב צבי הירש תאומים (תקצ"ה, 1835 - י"ט בסיוון תרמ"ו, 1886) היה רבה של העיר חרסקוב (חורוסטקוב) שבאוקראינה. נכדו של הרב צבי הירש תאומים רבה של קאליש, ונינו של הרב יעקב לורברבוים ("הגאון מליסא"). חיבר את שו"ת ארץ צבי.
ביוגרפיה

נולד לאימו אסתר ולאביו הרב אפרים תאומים, אב בית הדין של קריסנפולי ובנו של הרב צבי הירש תאומים רבה של קאליש. נשא לאשה את גיטל. הרב תאומים שימש כרבה של העיר חרסקוב בין השנים תרכ"א - תרמ"ו (1861-1886) עד למותו בי"ט בסיוון תרמ"ו. לזמן מה שהה גם בטרמבובלה. נפטר ללא ילדים.
מתלמידיו: הרב אברהם צבי ברגמן, רבו של הכפר יאסי שבמרמורש. הרב והעסקן ר' יעקב יצחק תאומים מפשמישל (בנו של הרב אברהם תאומים ומביא ספרו 'חסד לאברהם' לבית הדפוס) ממייסדי אגודת ישראל ומנהיג התנועה בגליציה.
ספרו

ספרו שו"ת ארץ צבי יצא לאור בלבוב בשנת ה'תר"מ, 1880.
משפחתו

אחיו הם:
הרב משה תאומים, אב בית דין של קהילות הורודנקה ויברוב, ומחבר הספר דבר משה.
הרב יצחק תאומים, אב בית דין של קהילת וויעלקאטש.
הרב יעקב תאומים, אב בית דין של קהילת טארניגראד.
אחותם מירל נישאה לרב יצחק הורוויץ, אב בית הדין של סטניסלב.
לקריאה נוספת

ר' צבי הירש ב"ר אפרים תאומים מחרסקוב, ערכו באנציקלופדיה לחכמי גליציה, ה, עמ' 694.
הערות שוליים

↑  ערכו באנציקלופדיה לחכמי גליציה, להלן 'לקריאה נוספת'.
↑  אנציקלופדיה ליהדות רומניה א', עמ' 344.
↑  מאיר וונדר, אנציקלופדיה לחכמי גליציה, ה, 678.
ערך זה הוא קצרמרבנושא רבנים. אתם מוזמנים לתרום לוויקיפדיה ו.